recursal/SuperWikiNEXT-32B huggingface dataset:
**רגימנט היומנרי המלכותי** (באנגלית: **Royal Yeomanry** או בר"ת: **RY**) הוא רגימנט יומנרי משוריין, הבכיר ביותר בצבא הבריטי.

הרגימנט נוסד ב-1 באפריל 1967 מתוך שמונה רגימנטי יומנרי שפורקו והפכו לששת האסקדרונים של היומנרי המלכותי. הוא רגימנט היומנרי הראשון שהוקם במודל צבא המילואים החדש ולכן הבכיר ביותר, בנוסף, הוא רגימנט היומנרי היחיד בצבא הבריטי שקיבל תואר קרב לאחר מלחמת העולם השנייה (עיראק 2003) עבור השתתפותו במלחמת עיראק. כיום משמש הרגימנט למשימות סיור ושריון קל על בסיס רכבי סופרקט ג'אקל ולנד רובר והוא נמצא כולו תחת פיקוד חטיבת סיור העומק הראשונה.

היסטוריה
--------

אסקדרון F (ווסטמינסטר דרגונים) בעיראק, 2003.
מקורות רגימנט היומנרי המלכותי במספר רגימנטי יומנרי שנוסדו בסוף המאה ה-18 ככוחות מתנדבים רכובים להגנה על בריטניה אל מול פלישה צרפתית אפשרית. רגימנטי היומנרי לקחו חלק במשימות שיטור ומעבר לכך לקחו חלק רק במערכות מרכזיות מעבר לים שהצריכו כוחות נוספים, בהם מלחמת הבורים השנייה ומלחמות העולם. סך הכל בהיסטוריה של המיזוג של רגימנטי היומנרי השונים הכלולים ברגימנט היומנרי המלכותי ניתן למנות 14 רגימנטים שהתמזגו לאורך השנים לתוך שמונת הרגימנטים שהפכו לאסקדרונים בעת הקמתו ב-1 באפריל 1967.

הרגימנטים השונים תרמו מהמסורות והמורשת שלהן לרגימנט היומנרי, כך גם הועברו עליו 40 תוארי הקרב ההיסטוריים, ב-2005 נוסף לרגימנט גם תואר הקרב "עיראק 2003" עבור לחימתו במלחמת עיראק, כך שהיה לרגימנט היומנרי היחיד שזכה לתואר קרב לאחר סיום מלחמת העולם השנייה.

מבנה וייעוד
-----------

הרגימנט מורכב ממפקדה ושישה אסקדרונים לוחמים. הרגימנט הוא אחד משני רגימנטי הסיור המשוריין של צוות קרב חטיבת התקיפה וסיור העומק הראשונה כחלק מהדיוויזיה השלישית (לצד משמר הדרגונים הראשון של המלכה). ציוד הלחימה העיקרי של הרגימנט הוא הרכב הקרבי המשוריין ג'אקל (MWMIK) הארבע-גלגלי וגרסת הסיוע "קיוטי" השש-גלגלי, כאשר הייעוד המרכזי של הרגימנט הוא למטרות סיור וסיוע בשדה הקרב.

* מפקדת הרגימנט
	+ אסקדרון A (שרווד ריינג'רס יומנרי)
	+ אסקדרון B (ווריקשייר ווסטרשייר יומנרי)
	+ אסקדרון C (קנט ושרפשוטרס יומנרי)
	+ אסקדרון D (שרופשייר יומנרי)
	+ אסקדרון E (ליסטרשייר ודרבישייר יומנרי)
	+ אסקדרון F (ווסטמינסטר דרגונים)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **רגימנט היומנרי המלכותי** |

* אתר האינטרנט הרשמי של רגימנט היומנרי המלכותי
* רגימנט היומנרי המלכותי, ברשת החברתית פייסבוק

* רגימנט היומנרי המלכותי, ברשת החברתית אקס (טוויטר)

* רגימנט היומנרי המלכותי, ברשת החברתית אינסטגרם
* עמותת רגימנט היאומנרי המלכותי (RYRA).

| רגימנטים בחיל השריון ובמשמר הפרשים של הצבא הבריטי |
| --- |
| 

|  |
| --- |
| משמר החיים • הכחולים והמלכותיים • משמר הדרגונים הראשון של המלכה • משמר הדרגונים הסקוטי המלכותי • משמר הדרגונים המלכותי • רגימנט ההוסרים המלכותי של המלכה • רגימנט נושאי הרומח המלכותי • רגימנט ההוסרים המלכותי של המלך • רגימנט הדרגונים הקלים • רגימנט הטנקים המלכותי • רגימנט היומנרי המלכותי • רגימנט הווסקס יומנרי המלכותי • רגימנט היומנרי המרסיאני והלנקסטריאני המלכותי • רגימנט היומנרי של המלכה |

 |

|  |  |  |
| --- | --- | --- |
| **הקודם**:**פלוגת הארטילריה המכובדת** | **סדר בכירות בצבא הבריטי** | **הבא**:**רגימנט היאומנרי המלכותי של ווסקס** |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: f0a3bbac-abf5-4c8a-b450-c156f73edc9c

 |
**ניקולאי ניקולייביץ' רוקאבישניקוב** (ברוסית: **Николай Николаевич Рукавишников**; ‏18 בספטמבר 1932 – 19 באוקטובר 2002) הוא קוסמונאוט סובייטי שטס לחלל בשלוש משימות במסגרת תוכנית סויוז.

קורות חיים
----------

ניקולאי רוקאבישניקוב נולד בטומסק למשפחת עובדי מערכת הרכבת. לאחר מספר שנים המשפחה עברה למוסקבה בה הוא סיים את בית הספר בשנת 1951. באותה שנה הוא התקבל ללימודי הנדסה במכון לפיזיקה הנדסית. לאחר סיום הלימודים החל לעבוד במחלקת תכנון מס' 1. ניקולאי רוקאבישניקוב עסק בפרויקטים שקשורים בשיבוץ מערכות ממוחשבות במערכות טילים.

בשנת 1967 שובץ ניקולאי רוקאבישניקוב ביחידת הקוסמונאוטים והחל בהכנות לטיסת חלל. טיסתו הראשונה בוצעה בשנת 1971 על סיפון סויוז 10 (ולדיסלב שטאלוב היה מפקד צוות). בשל התקלה חללית לא הצליחה לבצע עגינה בתחנת חלל סאליוט 1 וטיסה קוצרה.

בשנת 1974 שוגר רוקאבישניקוב לחלל בפעם השנייה, בחללית סויוז 16 ([[אנטולי פיליפצ'נקו) ה יה מפקד צוות). בטיסה זו בוצעו בדיקות שינויים שנערכו בחללית לקראת שיגור פרויקט אפולו-סויוז. 

בהמשך הוא היה חבר צוות המשנה של מספר משימות חלל סובייטיות.

בשנת 1979 רוקאבישניקוב שוגר לחלל בפעם השלישית בחללית סויוז 33 כמפקד צוות לצד גאורגי איוואנוב מבולגריה. הם היו צריכים לעגון בתחנת החלל סאליוט 6, במהלך תמרון התקרבות במרחק של כ-16 ק"מ מתחנת החלל המנוע הראשי הפסיק לפעול. בהיעדר המנוע הראשי לא היה שום סיכוי להתחבר לתחנת החלל ולא היה ברור האם הצוות בכלל יוכל לחזור לכדור הארץ תוך שימוש במנוע רזרבי בלבד. הודות הידע המעמיק של רוקבישניקוב בחלליות הוא הצליח להנחית את החללית בשלום.

בשנת 1987 ניקולאי רוקאבישניקוב עזב את יחידת הקוסמונאוטים וחזר לעבוד במחלקת תכנון מס' 1.

ניקולאי רוקאבישניקוב נפטר בשנת 2002 מבעיות לב.

קישורים חיצוניים
----------------

ויקישיתוף מדיה וקבצים בנושא **ניקולאי רוקאבישניקוב** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* ניקולאי רוקאבישניקוב, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 305094777
* WorldCat: viaf-305094777

 |
**נועה פארן** (נולדה ב-9 באוקטובר 1982) היא אשת פרסום וקריאייטיב, לשעבר זמרת ראפ ישראלית.

קורות חייה
----------

נועה פארן גדלה ביישוב מכבים-רעות. בגיל 15 הקימה ביחד עם חבריה ליישוב את הרכב הגנגסטא-פאנק "פרברים רפיוג'יז", שבו הייתה חברה עד לפירוקו ב-2007. במקביל, השתתפה בהרכב 'פי.אר טרופרז'. בשנת 2003 הופיעה כשחקנית אורחת ב"הפיג'מות" בערוץ הילדים. במרץ 2004 יצא שירה "להיצמד למעלה", מתוך האלבום 'מתוך הזוהמה' של ה-'פי.אר טרופרז'. האלבום יצא בלייבל היי פייבר.

בנובמבר 2005 ביצעה את השיר "אל תשחק איתי" שכתבו והלחינו קותי ורונן סאבו מקבוצת "סוליקו". השיר שולב באוסף הלהיטים "NOW היפהופ 2" שהוציאה חברת הליקון והפך ללהיט רדיופוני. בשנת 2006 הוציאה לאור עם ההרכב פרברים רפיוג'יז את האלבום "Rapperrarium". במהלך שנת 2008 שיתפה פעולה עם הזמרת שירי מימון והקליטה עימה את השיר "ורציתי שתדעי" שהצליח בתחנות הרדיו בישראל. כמו כן, השתתפה באלבומיהם של הראפרים פלד ואורטגה, איתי לוקץ', אקסום טאבו פלוס, באלבומם של הדג נחש "בעזרת הג'אם" בשיר "להביא את המכה", ובאלבום "תעשו מקום" של הראפר סגול 59, בשיר "איך היא רוקדת".

אחרי שנים כאשת תוכן וקריאייטיב עצמאית, ב-2018 הצטרפה לחברת הפרסום "Lemur Creatives", תחילה כעורכת תוכן ומדיה חברתית. והיתה שותפה ומנהלת התוכן של החברה המשרתת חברות לצד אמנים כמו וולוו ישראל, חברת יוניברסל מיוזיק, הזמר חנן בן ארי, המרכז לטיפול וחקר באוטיזם - העמותה לילדים בסיכון והזמרת ריטה. 

נועה חיה עם בעלה, אסף פרוש, וארבעת ילדיה בקיבוץ רמת יוחנן.

קישורים חיצוניים
----------------

ויקישיתוף מדיה וקבצים בנושא **נועה פארן** בוויקישיתוף

* נועה פארן, באתר שירונט
* נועה פארן, באתר Discogs (באנגלית)
* נועה פארן, באתר MOOMA (בארכיון האינטרנט)
* מוזיקה שחורה, נועה תנוע, באתר ynet, 17 בדצמבר 2008
* ynet, נשמה ישראלית, באתר ynet, 2 באפריל 2009
* מוזיקה שחורה, לא משחקים איתה, באתר ynet, 14 בספטמבר 2009

הערות שוליים
------------

1. ↑  נועה פארן בחברת למור קריאייטיבס, באתר Lemur Creatives

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008122081205171
* VIAF: 8158306832006400112
* WorldCat (עם VIAF): 8158306832006400112

 |
**אברהם אבא (אבאל'ה) תשבי** (1903– כ"ה בתשרי ה'תשמ"ד, אוקטובר 1983) היה ראש המועצה המקומית הראשון של גבעת עדה, שכיהן מ-1949 עד 1955.

ביוגרפיה
--------

נולד ב-1903 במושבה שפיה למיכאל נפתלי ומלכה חמילצקי, כורמים בני העלייה הראשונה, ממייסדי שפיה. אמו הייתה בתם של אברהם אבא והניה למפרט, מ"הביאליסטוקאים" מתיישבי יהוד ופתח תקווה. ב-1925 שינתה המשפחה את שמה ל"תשבי" (ראשי תבות: **ת**ושב **ש**פיה **ב**ארץ **י**שראל) בהמלצת חיים נחמן ביאליק שהתארח בביתם.

בשנת 1924 הגיע לגבעת עדה ועסק בחקלאות. כמו כן עסק בענייני ציבור, והיה מוח'תאר המושבה ובהמשך יו"ר ועד המושבה, נציג גבעת עדה בוועד יישובי השומרון, חבר אגודת "החקלאי גבעת עדה" ויו"ר אגודת החסד המקומית "קרן הסבא".

ב-1949 הוכרזה גבעת עדה כמועצה מקומית, ותשבי, שכיהן אז כראש ועד המושבה, נתמנה לראשות המועצה. ב-1951 התקיימו לראשונה בחירות למועצה, והוא התמודד בראש רשימת "ההסתדרות ואוהדיה" שקיבלה את מירב הקולות, והוא נבחר לכהונה נוספת.

בהבחירות לרשויות המקומיות בשנת 1955 התמודד בראש רשימת "חקלאים ואוהדים גבעת עדה", שזכתה למנדט אחד. הוא התמנה לסגן ראש המועצה.

כיהן כיו"ר הוועדה החקלאית שעל-יד המועצה המקומית גבעת עדה.

נפטר באוקטובר 1983 (כ"ה בתשרי ה'תשמ"ד), ונקבר בבית הקברות בגבעת עדה

על שמו קרויה הספרייה הציבורית בגבעת עדה.

חיים אישיים
-----------

נישא לשרה ויסוקר, ילידת פתח תקווה, ולהם נולדו שתי בנות.

הערות שוליים
------------

1. ↑  אודות באתר יקבי תשבי
2. ↑  הוקם ועד לישובי השומרון, המשקיף, 8 בינואר 1948
3. ↑  ראו מודעה מטעם האגודה, הַבֹּקֶר, 6 בינואר 1955
4. ↑  הודעת מנהל מחוזי חדרה, דבר, 2 במאי 1955
5. ↑  מועצה מקומית לגבעת עדה, הצופה, 8 בדצמבר 1949
6. ↑  היום - בחירות בגבעת עדה, הַבֹּקֶר, 12 ביוני 1951
7. ↑  קואליציה מפא"י, הפוהמ"ז ואחה"ע ברעננה, הצופה, 13 בספטמבר 1955
8. ↑  אבן-פינה בגבעת-עדה לבית-ההסתדרות, למרחב, 4 בנובמבר 1962
9. ↑  קברו, באתר Billiongraves.
מעלית חלל, פרויקט אסטרונאוטיקה עתידני.
**אסטרונאוטיקה** היא ענף מדעי העוסק בתאוריה ובהנדסה של הגעה לחלל ומסעות בו. משמעות השם אסטרונאוטיקה הוא "הפלגה בחלל", בדומה לשמו של התחום המקביל, אווירונאוטיקה שמשמעותו "הפלגה באוויר".

האסטרונאוטיקה היא ענף רב תחומי הכולל בתוכו יישומים של פיזיקה, אסטרונומיה, מתמטיקה וכימיה ומשלבם בהנדסת מכונות, הנדסת חשמל, הנדסת חומרים ועוד, במטרה לפתח את הכלים והאמצעים שיאפשרו מסעות בחלל. עצם מלאכותי הנע בין הכוכבים נתון לשדות כבידה ושדות מגנטיים משתנים, טמפרטורות קיצוניות, צריך לעמוד בריק ובקרינה, לנווט את דרכו בין גופים הנעים בכיוונים שונים במרחב ועם כל זאת להיות קל משקל ככל שניתן על שיתאפשר לשגרו. עקב מורכבות הדרישות הרבות והסותרות לעיתים, נדרש שילוב של דיסציפלינות שונות ומחקר ופיתוח מתקדמים ויקרים.

היסטוריה
--------

### צעדים ראשונים

מקורות האסטרונאוטיקה הם במחקר תאורטי שהתבצע כבר במאה ה-17 על ידי אייזק ניוטון, שבספרו היסודות המתמטיים של פילוסופיית הטבע הניח את היסודות לפיזיקה של תנועה בחלל. אחריו המשיכו מדענים כאוילר ולגראנז' לחקור את תנועת הגופים בחלל והכוחות הפועלים עליהם.

בראשית המאה ה-20 החלה האסטרונאוטיקה לצעוד בכיוון מעשי עם מחקריו של קונסטנטין ציולקובסקי, שהגדיר את הנוסחאות הראשונות של הנעה רקטית, ואחריו רוברט גודרד והרמן אוברת שבנוסף למחקרים תאורטיים רב תחומיים ערכו בשנות ה-20 ניסויים מעשיים בשיגור רקטות.

האסטרונאוטיקה הגיעה לבשלות בסוף שנות ה-50, עם שיגורו של ספוטניק, הלוויין הראשון בחלל ואחריו השיגורים הראשונים של בני אדם לחלל ושל גשושיות לכוכבי הלכת.

### המירוץ לחלל

 ערך מורחב – **המירוץ לחלל**  

בתקופת המלחמה הקרה, מאבק יוקרה בין ארצות הברית וברית המועצות הביא להשקעות אדירות והתפתחות מואצת של תחום האסטרונאוטיקה.

תתי תחומים
----------

האסטרונאוטיקה מתחלקת למספר תחומים החופפים זה לזה וביניהם:

* אסטרודינמיקה: חקר מסלולי הכוכבים ופיתוח מסלולים יעילים למסעות ביניהם.
* הנעה רקטית: חקר שיטות הנעה רקטית שונות בחלל המבוססות על דלקים כימיים נוזליים ומוצקים, אנרגיה חשמלית או אנרגיית חום גרעינית.
* בקרה: אחד מענפי האלקטרוניקה העוסק בשיטות לייצוב אוטומטי של תהליכים ומאפשר לחללית כושר תפקוד עצמי בחלק ממשימותיה.
* רובוטיקה: מאפשרת לגשושות לבצע משימות מורכבות כגון סיורים על פני כוכבי לכת וירחים, נטילת דגימות וכדומה.
* פיזיולוגיה ורפואת חלל: חוקרת את יכולות גוף האדם לעמוד בתנאי החלל, את צרכיו ואת מגבלותיו.

ראו גם
------

| עיינו גם בפורטל: |
| --- |
|  | **פורטל מדעי החלל** |

* אדם בחלל
* הנדסת אווירונאוטיקה
* סוכנות חלל
* אגודת החלל הישראלית

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אסטרונאוטיקה** |
| ויקישיתוף תמונות ומדיה בוויקישיתוף: **אסטרונאוטיקה** |

* אסטרונאוטיקה, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007295075105171
* BNE: XX524707
* BnF: cb11930983g (data)
* LCCN: sh85008947
* NARA: 10637144
* NDL: 00574082
* NKC: ph114991

 |
0 היא נקודה מבודדת בקבוצה {\displaystyle \{0\}\cup [1,2]}. יש עיגול סביבה שלא מכיל אף נקודה אחרת של הקבוצה.
בטופולוגיה, נקודה {\displaystyle \ x} בקבוצה {\displaystyle \ S} נקראת **נקודה מבודדת**, אם קיימת סביבה של {\displaystyle \ x} שאינה מכילה נקודות אחרות של {\displaystyle \ S}. בפרט, במרחב אוקלידי (או במרחב מטרי), {\displaystyle \,x} היא נקודה מבודדת של {\displaystyle \ S} אם קיים כדור פתוח סביב {\displaystyle \ x} אשר אינו מכיל נקודות של {\displaystyle \ S} (פרט ל-{\displaystyle \ x} עצמה). באופן שקול, נקודה {\displaystyle \ x} אינה מבודדת, אם ורק אם {\displaystyle \ x} היא נקודת הצטברות בקבוצה.

קבוצה אשר מכילה נקודות מבודדות בלבד נקראת **קבוצה בדידה**. תת-קבוצה בדידה של מרחב אוקלידי היא סופית או בת מנייה. עם זאת, קבוצה יכולה להיות בת מנייה ולא בדידה, כמו המספרים הרציונליים. מרחב טופולוגי שבו כל נקודה היא נקודה מבודדת נקרא מרחב דיסקרטי

קבוצה סגורה שאין בה נקודות מבודדות נקראת קבוצה מושלמת.

דוגמאות
-------

המרחבים הטופולוגיים בדוגמאות הבאות נחשבים תת-מרחבים של הישר הממשי.

* בקבוצה {\displaystyle S=\{0\}\cup [1,2]}, הנקודה 0 היא נקודה מבודדת.
* בקבוצה {\displaystyle S=\{0\}\cup \{1,1/2,1/3,\dots \}},

0 אינה נקודה מבודדת מכיוון שניתן למצוא נקודות ב-{\displaystyle \ S} קרובות ל-0 ככל שנרצה, אבל כל הנקודות האחרות הן מבודדות.
* הקבוצה {\displaystyle \ N=\{0,1,2,\dots \}} (קבוצת הטבעיים) היא קבוצה בדידה בישר הממשי.

ראו גם
------

* פעולה לא רציפה לחלוטין

קישורים חיצוניים
----------------

* Isolated Point, באתר MathWorld (באנגלית)
|תאריך פטירה= 30 בדצמבר 2023
}}
**שלמה לאופר** (נולד ב-13 במרץ 1940 בלבוב, ברית המועצות) הוא משורר, סופר ועורך שירה ישראלי.

ביוגרפיה
--------

עלה ארצה בהיותו כבן שמונה. שיריו התפרסמו לראשונה בהיותו כבן 17 במוסף הספרות "משא" של העיתון "על המשמר" בעריכתו של אהרן מגד, בהמלצתו של נתן אלתרמן.
בשנת 1964 פרסם לאופר את ספר שיריו הראשון, "הערב יבוא אורח". 
מאז פרסם לאופר משיריו בכמעט כל מוספי הספרות של העיתונים והביטאונים הספרותיים באותם ימים, אך רוב שיריו התפרסמו באותה עת בכתב-העת "קשת" בעריכתו של אהרן אמיר.

בשנת 1992, לאחר שהוציא לאור מספר ספרי שירה, חל משבר בכתיבתו של לאופר והוא חדל לכתוב שירה. בשנה זו פרסם ספר פרוזה ראשון: "הראשידה - אגדה מודרנית" בהוצאת ירון גולן.

כעבור מספר שנים חזר לאופר לכתוב שירה, שכינס בספרו "יופיו של קוזימודו" (הוצאת כרמל, 2000). בעקבות הוצאת הספר הוזמן לאופר להשתתף ב"פסטיבל מטולה לשירה". הספר "יופיו של קוזימודו" נתפס כנקודת מפנה בפואטיקה של לאופר, כפי שכתב פרופ' יואב רינון ברשימה שפורסמה במוסף "הארץ".

בשנת 2000 החל לאופר בעריכת כתב העת לשירה "כרמל", הממשיך להתפרסם עד היום ושכבש לו מקום מרכזי ברשימת כתבי העת לשירה בארץ. 

בשנת 2011 פורסם מבחר גדול משיריו של לאופר בהוצאת "קשב" של רפי וייכרט בשם "חלומות סגורים" שזכה לסיקור נרחב. 
בשנת 2013 יצא לאור בהוצאת הקיבוץ המאוחד ספר פרוזה בשם "כפר הטווסים" הכולל שתי נובלות. הספר יצא בסדרת "הכבשה השחורה" בעריכת פרופ' חנן חבר, ועליו כתב דרור בורשטיין רשימה במוסף לספרות של "הארץ".

שלמה לאופר עבד במשך למעלה מ-30 שנה במדור הספרות של קול ישראל, שניהל הסופר והעורך שמואל הופרט. לאופר ממשיך כיום לכתוב ספרי פרוזה ושירה כאחד, וכן ממשיך בעריכת כתב העת "כרמל".

שלמה לאופר מתגורר בירושלים ולו בן מאומץ אחד, אשר אומץ טרום לידתו (אביו הביולוגי של בנו התכחש לו לאורך השנים). 

### רשימת ספריו המלאה

* "הערב יבוא אורח" - שירים (תל אביב: שלמה לאופר,1964)
* "קולות בצבעי מים" - שירים (תל אביב: עקד, 1967)
* "הצהוב חודר לירוק" - שירים (ירושלים: שי, 1973)
* "עלווה ואפר" - שירים (ירושלים: נתנאל, 1984)
* "הראשידה: אגדה מודרנית" (תל אביב: ירון גולן, 1992)
* "יופיו של קוזימודו - שירים (ירושלים: כרמל, 2000)
* "מדגסקר" - שירים (ירושלים: כרמל, 2008)
* "חלומות סגורים" - מבחר שירים 1961-2011 (תל אביב: קשב לשירה, 2011)
* "כפר הטווסים" - פרוזה (תל אביב: הקיבוץ המאוחד, 2013)
* "צ'כוב; שירים" - שירה (ירושלים: כרמל, 2018)

קישורים חיצוניים
----------------

* מידע על שלמה לאופר בקטלוג "מרחב" של הספרייה הלאומית
* ירון גולן: כולם היו ילדיו
* השאלון עם דוד אדלר - "קורא בספרים"

* שלמה לאופר, ב"לקסיקון הספרות העברית החדשה"
* שלמה לאופר, ב"לקסיקון הקשרים לספרות ישראלית"

הערות שוליים
------------

1. ↑  שלמה לאופר בלקסיקון הספרות העברית החדשה
2. ↑  יואב רינון, "המשורר והמיאוס", הארץ, תרבות וספרות, 8 בספטמבר 2000, עמ' 14
3. ↑  "הנה הוא כאן – המשורר הגדול הבא": דוד אדלר על שלמה לאופר
4. ↑  וירטואוזיות החידלון של הגיבור- הארץ "ספרים" 4 באוגוסט 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306832405171
* BnF: cb15519471q (data)
* ISNI: 0000 0000 6661 8429
* LCCN: nr92001351
* SUDOC: 175905266
* VIAF: 36777403
* WorldCat: lccn-nr92001351

 |
פירוש נוסף ערך זה עוסק בקוסם. אם התכוונתם למשמעות אחרת, ראו דנדי (פירושונים).

**שמואל אסרף** (נולד ב-23 באוגוסט 1957), ידוע בשם הבמה "**דנדי**", הוא קוסם ואמן אשליות ישראלי. בעבר היה יו"ר אגודת הקוסמים בישראל (2004-2000).

ריחוף על כיסאות מופע יום הולדת

ביוגרפיה
--------

דנדי נולד בבאר שבע בשם **שמואל אסרף**. מגיל צעיר אהב לעשות קסמים ומתיחות. את רזי הקסמים למד כילד על ידי קוסמים שהופיעו במועדון שפתח אחיו רפי. את שרותו הצבאי עבר בגרעין הנח"ל בבית גוברין. לאחר השחרור הדריך בתנועת הנוער העובד והלומד בצפת ושימש בתפקיד מזכיר הפועל בצפת. בהמשך הדריך טיולים בסיני ולאחר מכן, שימש בתפקיד מזכיר הנוער העובד והלומד במועצת הפועלים בבאר שבע. במקביל לעיסוקים אלו עבד כקוסם.

במופע הקסמים שלו הוא מבצע גם מופעי טלפתיה ואשליה, יחד עם שולייתו אלכסנדה וולושין.

בשנים 2000 עד 2004 כיהן כנשיא אגודת הקוסמים בישראל. בתקופה זו הצטרפה האגודה לאמ"י, ודנדי כיהן כחבר הוועד המנהל באמ"י, כנציג הקוסמים בישראל. לאחריו כהונתו קיבל תואר נשיא כבוד של אגודת הקוסמים בישראל.

בטלוויזיה
---------

* הלילה יענקל'ה לאן? - במשך כשנתיים כקוסם הבית של התוכנית, ערוץ 33 בהנחיית יעקב מנדל
* ארץ נהדרת - עונה ראשונה, פרק 1, כתב פלילי

עיסוקים נוספים
--------------

אסרף עובד בחברת נדל"ן העוסקת במכירה וקניית בתים בבאר שבע כסוכן, ובעל חברה להשכרת שמלות ערב בשותפות עם וולושין.

בעבר פתח יחד עם וולושין בר סוכנות דוגמניות. 

דנדי מעלה סרטונים לטיקטוק שהגיעו למעל 2 מיליון צפיות.

קישורים חיצוניים
----------------

* אתר האינטרנט הרשמי של דנדי
* מירב קריסטל, שובר שתיקה, באתר ynet, 7 בינואר 2007
* הקוסם דנדי

הערות שוליים
------------

1. ↑  ההיסטוריה של אגודת קוסמים הישראלית - איך התחלנו, איך התגלגלנו ולאן הגענו - כתבה, באתר כיפכף אירועים
אין תמונה חופשיתאין תמונה חופשית
**שלמה שְחורי** (1909 – 16 במרץ 1976) היה עיתונאי ישראלי, ראש מערכת עיתון "דבר" בחיפה (1955–1975).

שחורי נולד ב-1909 בפולין, ובשנת 1930, כשהיה בן 21, עלה לארץ ישראל. בשנות ה-40 הצטרף כעיתונאי ב"דבר", ומאמצע שנות ה-50 עד פרישתו לגמלאות ב-1975 היה ראש מערכת העיתון בחיפה ובצפון. כיהן כיו"ר אגודת העיתונאים בחיפה, חבר הנהלת האיגוד הארצי של עיתונאי ישראל וחבר הוועד הפועל של מועצת העיתונות בישראל.

התגורר בשדרות או"ם 38 בחיפה.
שחורי נפטר ב-1976 במרכז רפואי כרמל מסרטן, בן 67 במותו.
נקבר בבית העלמין בכפר סמיר.
הותיר אישה, אהובה, ארבע בנות: שולמית, נירה, לאה ודינה, ונכדים.

ספר בעריכתו
-----------

* שלמה שחורי, אריאלה ראובני, עמוס כרמלי (עורכים), **חיפה: אירועי 20 שנה, תש"ח–תשכ"ח**, חיפה: דבר, 1968.

קישורים חיצוניים
----------------

* מת שלמה שחורי, דבר, 17 במרץ 1976
* שלמה שחורי – למנוחות, דבר, 18 במרץ 1976
* אזכרה בחיפה לשלמה שחורי, דבר, 26 באפריל 1976

הערות שוליים
------------

1. 1 2  **ספר השנה של העיתונאים** 1962, עמ' 176.
2. ↑  שלמה שחורי, דבר, מודעת אבל, 17 במרץ 1976.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007430704805171
* VIAF: 64148874351849620434
* WorldCat (עם VIAF): 64148874351849620434

 |
**הדס מלכא** (16 בינואר 1994 – 16 ביוני 2017) הייתה מפקדת צוות סיור במשטרת ישראל, מעוטרת צל"ש המפכ"ל לאחר נפילתה באירוע הפיגוע המשולב בירושלים (2017).

ביוגרפיה
--------

מלכא נולדה באשדוד וגדלה ביישוב הקהילתי עזר, השלישית מבין שישה ילדים במשפחה. היא למדה בבית הספר התיכון האזורי בבאר טוביה והייתה חניכה ומדריכה בתנועת בני המושבים. למדה צורפות במכללת שנקר ועסקה בציור, שחייה וכדורסל. בהמשך הייתה שחקנית נבחרת הפועל באר טוביה.

בשנת 2012 התגייסה לשירות צבאי. שירתה בתפקיד מש"קית תיאום ימי בחיל הים וכעבור שבעה חודשים אושרה בקשתה לעבור לשירות במשמר הגבול. מלכא שירתה כלוחמת ביחידת סיור מיוחדת במרחב עוטף ירושלים ובהמשך הוכשרה לפיקוד על טירונים בבסיס ההדרכה של משמר הגבול וכמפקדת צוותים בעוטף ירושלים.

בסיום השירות הסדיר השתחררה ועבדה בנמל אשדוד, עד חזרתה בשנת 2016 לשירות קבע כמפקדת צוות ביחידת סיור משמר הגבול המופקדת בקביעות על גזרת דרום הארץ ושותפה לסירוגין במשימות במרחבי עוטף עזה ועוטף ירושלים. מלכא נערכה לסיום השירות ולמדה במכון וינגייט לימודי תזונה והדרכת חדר כושר.

ב-16 ביוני 2017 שירתה באזור העיר העתיקה בירושלים במסגרת תגבור כוחות. היא הותקפה ונדקרה בסמוך לשער שכם, תוך כדי מאבק במחבל ושמירה על נשקה האישי. כעבור מספר שעות נקבע מותה.

לאחר מותה הועלתה לדרגת רב-סמל ראשון ובשנת 2018 הוענק לה צל"ש המפכ"ל "על הצטיינותה בפעילות משטרתית, שנעשתה תוך חירוף נפש".

זכרה הונצח בשיר של היוצר יוני יעיש ובשיר "לוחמת" של היוצרים מאור ומוטי דרעי. בבית הכנסת של בסיס משמר הגבול ביד מרדכי נערך טקס הכנסת ספר תורה לזכרה.

בשנת 2020 קראה עיריית ירושלים את שביל המדרגות המוביל אל שער שכם בשם מעלות הדר והדס, לזכרן של הדס מלכא והדר כהן.

בשנת 2021 הקימה משפחתה את עמותת מרכז מורשת לוחמת מג"ב הדס מלכא.

ארבע שנים לאחר מותה התגייסה אימה לשורות המשטרה כתובעת משטרתית.

קישורים חיצוניים
----------------

ויקישיתוף מדיה וקבצים בנושא **הדס מלכא** בוויקישיתוף
* עמותת מרכז הדס
* קורות החיים של הדס מלכא, באתר "יזכור" של משרד הביטחון
* הדס מלכא באתר הזיכרון של משטרת ישראל
* רס"ר הדס מלכא, באתר הגבורה
* חברים מספרים על הדס מלכא ז"ל
* הדס מלכא, ברשת החברתית פייסבוק

הערות שוליים
------------

1. ↑  גיבורות בכחול ובירוק: שוטרות מעוטרות
2. ↑  מעלות הדר והדס: הוצב השלט להנצחת שמותיהן של הלוחמות רב שוטר הדר כהן ז"ל ורס"ר הדס מלכא ז"ל
3. ↑  מרכז מורשת לוחמת מג"ב הדס מלכא הי"ד (ע"ר)
4. ↑  גלעד כהן, ארבע שנים אחרי שהבת לוחמת מג"ב נרצחה בפיגוע - האם התגייסה למשטרה, באתר ynet, 19 באוגוסט 2021
**תנאי הכרחי להתכנסות** טורים אינסופיים הוא שהאיבר הכללי ישאף לאפס. באופן פורמלי: אם {\displaystyle \sum \_{n=1}^{\infty }a\_{n}} מתכנס אז {\displaystyle \lim \_{n\to \infty }a\_{n}=0}.

שימוש
-----

כאשר בודקים אם סדרה מתכנסת או מתבדרת, לרוב בדיקה זו נבדקת תחילה תנאי הכרחי זה, בשל קלות השימוש בו.

שלא כמו מבחני התכנסות, תנאי הכרחי להתכנסות אינו יכול להוכיח בעצמו שהטור מתכנס. זאת מהסיבה הפשוטה שמדובר בתנאי הכרחי אך לא בתנאי מספיק. לפיכך, הכיוון השני של המשפט אינו נכון. כלומר, לא ניתן לומר שאם {\displaystyle \lim \_{n\to \infty }a\_{n}=0} אז {\displaystyle \sum \_{n=1}^{\infty }a\_{n}} מתכנס. בהחלט ייתכן שהטור {\displaystyle \sum \_{n=1}^{\infty }a\_{n}} מתבדר גם אם {\displaystyle \lim \_{n\to \infty }a\_{n}=0}. מאידך, בזכות הקונטרה פוזיציה מותר לומר כי אם {\displaystyle \lim \_{n\to \infty }a\_{n}\neq 0} או{\displaystyle a\_{n}} מתבדרת, אז הטור {\displaystyle \sum \_{n=1}^{\infty }a\_{n}} מתבדר.

### דוגמה

הסדרה ההרמונית {\displaystyle a\_{n}={\frac {1}{n}}} היא דוגמה ידועה לסדרה שסכומה מתבדר, אף על פי שהאיבר הכללי שלה שואף לאפס. באופן כללי, לפי "מבחן ה-p" מתקיים עבור הטור ההרמוני המוכלל {\displaystyle \sum \_{n=1}^{\infty }{\frac {1}{n^{p}}}} כי

* אם {\displaystyle p\leq 1} אז הטור מתבדר.
* אם {\displaystyle 0<p\leq 1} אז הטור מתבדר לפי מבחן האינטגרל.
* {\displaystyle p>1} אז הטור מתכנס לפי מבחן האינטגרל.

באופן זה ניתן לראות כי למרות שהאיבר הכללי שואף לאפס, הטור יכול להתכנס או להתבדר.

הוכחה
-----

נוכיח כי אם {\displaystyle \sum \_{n=1}^{\infty }a\_{n}} מתכנס, אז {\displaystyle \lim \_{n\to \infty }a\_{n}=0}.

נגדיר את הסדרה {\displaystyle S\_{n}} כסדרת הסכומים החלקיים של הסדרה {\displaystyle a\_{n}}. כלומר, {\displaystyle S\_{n}=a\_{1},a\_{1}+a\_{2},a\_{1}+a\_{2}+a\_{3}\cdots }.

מההנחה ש-{\displaystyle \sum \_{n=1}^{\infty }a\_{n}} מתכנס נובע שהסדרה {\displaystyle S\_{n}} מתכנסת. כלומר קיים {\displaystyle L\in \mathbb {R} } עבורו {\displaystyle \lim \_{n\to \infty }S\_{n}=L}.

נשים לב כי {\displaystyle S\_{n}-S\_{n-1}=(a\_{1}+a\_{2}+\cdots a\_{n})-(a\_{1}+a\_{2}+\cdots a\_{n-1})=a\_{n}}, אזי:

{\displaystyle \lim \_{n\to \infty }a\_{n}=\lim \_{n\to \infty }(S\_{n}-S\_{n-1})=\lim \_{n\to \infty }S\_{n}-\lim \_{n\to \infty }S\_{n-1}=L-L=0}
אז מטרנזיטיביות השוויון: {\displaystyle \lim \_{n\to \infty }a\_{n}=0}

קישורים חיצוניים
----------------

* תנאי הכרחי להתכנסות טור אינסופי, באתר MathWorld (באנגלית)

הערות שוליים
------------

1. ↑  מירון טימור, **אינפי 2**: טורים אינסופיים, הוצאת דקל, ‏1983
2. ↑  Rudin p.60
3. ↑  Brabenec p.156; Stewart p.709
קוריאהקוריאה זהו שם קוריאני; שם המשפחה הוא Woo. 
**וו סאנג-הייוק** (בקוריאנית: **우상혁**; נולד ב-23 באפריל 1996) הוא אתלט דרום קוריאני, אלוף העולם באולם (בלגרד 2022) וזוכה מדליית ארד באליפות העולם באולם (גלאזגו 2024) בקפיצה לגובה.

ביוגרפיה
--------

וו סאנג-הייוק נולד וגדל בטג'אן, קוריאה הדרומית.

### 2013

באליפות העולם עד גיל 18 שנערכה בדונצק, אוקראינה ב-2013 זכה במדליית זהב בקפיצה לגובה בבתוצאה של 2.20 מטר. 

### 2014

באליפות העולם עד גיל 20 שנערכה ביוג'ין, אורגון, ארצות הברית ב-2014 זכה במדליית ארד בקפיצה לגובה בתוצאה של 2.24 מטר. 

### 2016

באולימפיאדת ריו דה ז'ניירו סיים במקום 22 בקפיצה לגובה בתוצאה של 2.26 מטר.

### 2017

#### אלוף אסיה

באליפות אסיה באתלטיקה שנערכה בבובנשוואר, הודו, ביולי 2017 זכה במדליית זהב בקפיצה לגובה בתוצאה של 2.30 מטר.

### 2021

#### רביעי במשחקים האולימפיים

באולימפיאדת טוקיו סיים במקום רביעי בקפיצה לגובה בתוצאה של 2.35 מטר.

### 2022

#### אלוף העולם באולם

באליפות העולם באולם שנערכה בבלגרד, סרביה במרץ 2022 זכה במדליית זהב בקפיצה לגובה בתוצאה של 2.34 מטר, לפני לואיק גאש משווייץ שזכה במדליית כסף (2.31 מטר), וג'יאנמרקו טאמברי מאיטליה והאמיש קר מניו זילנד שזכו במדליית ארד (2.31 מטר).

### 2024

באליפות העולם באולם שנערכה בגלאזגו, הממלכה המאוחדת במרץ 2024 זכה במדליית ארד בקפיצה לגובה בתוצא של 22.28 מטר, אחרי האמיש קר(2.36 מטר) ושלבי מקיואן מארצות הברית (2.28 מטר) ולא הצליח להגן על תוארו.

קישורים חיצוניים
----------------

ויקישיתוף מדיה וקבצים בנושא **וו סאנג-הייוק** בוויקישיתוף

* וו סאנג-הייוק, באתר הוועד האולימפי הבין-לאומי
* וו סאנג-הייוק, באתר olympedia.org
* וו סאנג-הייוק, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14532326

 |
**יומני האפלצ'ים** (באנגלית: **Hillbilly Elegy**) הוא סרט דרמה ביוגרפי אמריקאי משנת 2020 בבימויו של רון הווארד, עם איימי אדמס וגבריאל באסו בתפקידים הראשיים.

התסריט מבוסס על ספר הזיכרונות רב המכר ""אלגיית הילבילי: זכרונות של חברה ותרבות במשבר" (2016) של ג'יי. די. ואנס שמתאר את דרכו הקשה במידלטון, אוהיו במשפחה של אם יחידנית מכורה לסמים וכמעט הידרדרות לפשע, עד ללימודי משפטים באוניברסיטת יל. עלית הסרט מתוארת בפלשבקים.

גלן קלוז הייתה מועמדת לפרס אוסקר לשחקנית המשנה הטובה ביותר, לפרס גלובוס הזהב לשחקנית המשנה הטובה ביותר - סרט קולנוע, לפרס איגוד מבקרי הקולנוע האמריקאי לשחקנית המשנה הטובה ביותר ולפרס גילדת שחקני המסך לשחקנית המשנה הטובה ביותר. היא הייתה מועמדת גם לפרס פטל הזהב לשחקנית המשנה הגרועה ביותר.

תקציר העלילה
------------

ג'יי. די. ואנס הוא בוגר הפקולטה למשפטים באוניברסיטת יל. הוא מתכונן לראיון חשוב כדי להתקבל להתמחות יוקרתית למשפטים בוושנגטון ומקבל הודעה מאחותו לינדזי (היילי בנט) כי מצבה של האם בברלי "וב" (איימי אדמס) הידרדר.

הוא נפרד מחברתו אושה (פרידה פינטו) ונוסע למידלטון, אוהיו. ואנס גדל במידלטון, אוהיו למשפחה שמקורה בג'קסון, קנטקי שבהרי האפלאצ'ים. הוריו נפרדו כשהיה ילד ואמו הייתה אחות בבית חולים והתמכרה שם למשככי כאבים אותם גנבה ממאושפזים. גם הסבתא "ממאו" (גלן קלוז) סבלה בשעתו ממכות מהסבא "פפאו" (בוב הופקינס). הסבא נפטר וממאו משגיחה על בתה.

לאם יש התפרצויות זעם ופעם אחת היא מכה אותו וכשמוזעק שוטר כדי לעצור אותה הוא מגן עליה ואומר כי לא הכתה אותו.

לאחר שבב מפוטרת מעבודה ומבקשת להתקבל למקום אחר היא מכריחה את ג'יי די. לתת דגימת שתן לסמים במקומה. האם מתחתנת שוב וג'יי די מתחבר עם אחיו החורג, מעשן סמים ומבצע גנבות קטנות וונדליזם. ממאו מאושפזת בגלל דלקת ריאות ולאחר שחרורה בכוחות עצמה, היא מוציאה את ג'יי די לדירתה ומגרשת את חבריו. ג'יי די מתמרד אבל לאחר שהוא מבין את מצבה הקשה של הסבתא הוא מתרכך, מקדיש ללימודים וציוניו משתפרים, חוסך כסף ללימודים אקדמאים, מתגייס לשרת בחיל הנחתים של ארצות הברית בעיראק ומתקבל ללימודי משפטים ביל במלגה של חייל משוחרר.

לבסוף הכל מסתדר, האם "נקייה" מסמים וג'יי די. עובר בהצלחה את הראיון. בסוף הסרט מוקרנים סרטונים של הגיבורים האמיתיים של הסרט.

צוות השחקנים
------------

| שם השחקן/ית | שם הדמות | הערות |
| --- | --- | --- |
| איימי אדמס | בוורלי ואנס |  |
| גבריאל באסו | ג'יי. די. ואנס |  |
| אוון אסטלוס | ג'יי.די. ואנס | הצעיר |
| גלן קלוז | סבתא "ממאו" ואנס |  |
| היילי בנט | לינדי ואנס |  |
| פרידה פינטו | אושה |  |
| בוב הופקינס | סבא "פפאו" ואנס |  |
|

קישורים חיצוניים
----------------

* "יומני האפלצ'ים", במסד הנתונים הקולנועיים IMDb (באנגלית)
* "יומני האפלצ'ים", באתר נטפליקס
* "יומני האפלצ'ים", באתר AllMovie (באנגלית)
* "יומני האפלצ'ים", באתר Rotten Tomatoes (באנגלית)
* "יומני האפלצ'ים", באתר Metacritic (באנגלית)
* "יומני האפלצ'ים", במסד הנתונים הקולנועיים KinoPoisk (ברוסית)
* קדימון ליומני האפלצ'ים, באתר יוטיוב
* בברלי ואנס על עצמה, באתר יוטיוב
* ביקורת על יומני האפלצ'ים, באתר הארץ
**Shout It Out** הוא אלבומה החמישי של להקת הבלקן ביט בוקס שיצא בנובמבר 2016. המוזיקה לאלבום הוקלטה במשך יומיים, בהם ניגנו חברי הלהקה ונגנים נוספים סגנונות שונים, מבלי שהיו לחנים ידועים. על בסיס הקטעים שהוקלטו, נעשתה עבודת אולפן ממנה נוצרו השירים. באלבום בולטות השפעות של מוזיקת ההיפ-הופ.

סינגלים
-------

השיר הראשון מתוך האלבום שיצא כסינגל הוא "I Trusted you". השיר יצא בפברואר 2016 ולווה בווידאו קליפ שבויים על ידי תומר יוסף. השיר זכה להצלחה ונכלל בפסקול המשחק FIFA 17, השיר השני של הלהקה שנכלל בפסקול של סדרת המשחקים אחרי "רמאללה - תל אביב". השיר דורג במקום ה-36 מצעד השנתי של רשת ג' ובמקום ה-37 במצעד של גלגלצ.

ביוני, אותה שנה, יצא הסינגל השני מתוך האלבום הנושא את שם האלבום. הסינגל השלישי "Chin Chin" יצא בנובמבר בסמוך לצאת האלבום. הסינגלים לוו בווידאו קליפים שבויימו גם הם על ידי תומר יוסף.

|  |
| --- |
| * I Trusted UI Trusted U
* Shout it outShout it out
* Chin ChinChin Chin
 |

רשימת השירים
------------

1. Give It A Tone
2. I Trusted U
3. Shout It Out
4. Chin Chin
5. I'll Watch Myself
6. Just The Same
7. Hard Worker
8. Mad Dog
9. Mad Dog Chaser
10. Kum Kum (מארחים את A-WA)
11. This Town
12. This Town Chaser

קישורים חיצוניים
----------------

* בלקן היפ הופ - ביקורת על האלבום, ישראל היום, 9 בדצמבר 2016.

הערות שוליים
------------

1. ↑  סער גמזו, כבדים בשחור: בלקן ביט בוקס תופסת כיוון חדש, באתר nrg, nrg, ‏ 25 בפברואר 2016
2. ↑  צפו בקליפ "I Trusted you" של בלקן ביט בוקס, וואלה, 25 בפברואר 2016
3. ↑  רז שכניק, מסי ורונאלדו כובשים לצלילי "בלקן ביט בוקס", ידיעות אחרונות, 9 בספטמבר 2016
**מייקל אנדרו ג'ונסטון** (באנגלית: **Michael Andrew Johnston**; נולד ב-19 באפריל 1999 בגלאזגו שבסקוטלנד) הוא כדורגלן אירי-סקוטי המשחק בעמדת קשר הכנף בקבוצת וסט ברומיץ' אלביון, בהשאלה מסלטיק, ובנבחרת אירלנד.

קריירת מועדונים
---------------

ג'ונסטון גדל במחלקת הנוער של סלטיק. ב-6 במאי 2017 ערך ג'ונסטון את הופעת הבכורה שלו בקבוצה הבוגרת של המועדון, בניצחון 4-1 על סט. ג'ונסטון במסגרת ליגת העל הסקוטית.

ב-2 בספטמבר 2022 הושאל ג'ונסטון למשך עונה אחת לוויטוריה דה גימארייש מליגת העל הפורטוגלית. ב-9 בספטמבר ערך את הופעת הבכורה שלו במועדון, בניצחון 1-0 על ק.ד. סנטה קלרה במסגרת המחזור השישי בליגה לעונת 2022/2023.

ב-1 בפברואר 2024 הושאל ג'ונסטון לוסט ברומיץ' אלביון עד לסיום העונה, ג'ונסטון קיבל את הספרה 23.

קריירה בינלאומית
----------------

ב-22 במרץ 2023 ערך ג'ונסטון את הופעת הבכורה שלו בנבחרת אירלנד, בניצחון 3-2 על נבחרת לטביה במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  Celtic ace Mikey Johnston joins Vitoria Guimarase on season-long loan באתר HeraldScotland, ‏ 2 בספטמבר 2022 (באנגלית)
2. ↑  "Mikey Johnston joins on loan from Celtic". *West Bromwich Albion*. 1 בפברואר 2024. נבדק ב-1 בפברואר 2024. `{{cite web}}`:  (עזרה)
**פוליס – המכון ללשונות ולמדעי הרוח בירושלים** הוא מלכ"ר אקדמי שמטרתו הפצת השפות העתיקות והשמיות. המכון ממוקם בשכונת מוסררה, על יד העיר העתיקה בירושלים.

היסטוריה
--------

קורסי שפות מטעם פוליס אורגנו לראשונה בשנת 2008, כאשר כריסטוף ריקו, מרצה ליוונית שחתר ללמד את השפות העתיקות כשפות מודרניות, החליט לפתוח קורס קיץ ביוונית באוניברסיטת סנטה-קרוצ'ה (אנ') ברומא. מאז, קורסים אינטנסיביים בעברית מקראית, יוונית עתיקה ולטינית מתקיימים כל קיץ באוניברסיטה זו.
בעקבות קורסי הקיץ ברומא, ייסד ריקו את מכון פוליס בירושלים, בעזרת כמה עמיתים. המכון החל להציע קורסים בערבית פלסטינית ועברית מודרנית לצד קורסים בשפות עתיקות. בד בבד החל המכון לארגן שיעורים ביוונית ולטינית בפלורידה, כחלק משיתוף פעולה עם אוניברסיטת אווה מריה (אנ'), בלימה וברבאט.

בשנת 2013 הודיע המכון על פתיחת תוכנית דו-שנתית בפילולוגיה עתיקה. הצוות האקדמי מורכב ממרצים מהארץ, מאירופה ומארצות הברית.

שיטה
----

המכון מבקש ללמד שפות עתיקות באופן שבו נפוץ ללמד שפות מודרניות. כל השפות נלמדות באפיפה טוטאלית (אנ'): השפה היחידה בשימוש בשיעור היא השפה הנלמדת. האפיפה הטוטאלית מקבלת חיזוקים משיטות פדגוגיות אחרות כמו ה-Storytelling וה-Total Physical Response ועוד (אנ'), המשחזרות את התנאים בהם תינוק לומד את שפת אמו.

פעילות המכון
------------

המכון מציע קורסים במשך השנה במגוון שפות מודרניות ועתיקות כמו עברית (מקראית ומודרנית), יוונית עתיקה, סורית קלאסית, לטינית וערבית (ספרותית ומדוברת). בנוסף, המכון מציע שיעורי קיץ ברחבי העולם, בשיתוף עם אוניברסיטאות ומוסדות אחרות: רומא (אוניברסיטת סנטה-קרוצ'ה), קנטקי (ארצות הברית), לימה (אוניברסיטת פיורה (אנ')) ורבאט.

### תוכניות אקדמיות

החל מ-2013, המכון מציע תוכנית דו-שנתית בפילולוגיה עתיקה. מטרת התוכנית היא להקנות את הכלים הלשוניים הדרושים להבנת הטקסטים המקוריים של התנ"ך והספרות היוונית-רומית העתיקה. התוכנית מורכבת מקורסי שפה אינטנסיביים, בלשנות, פלאוגרפיה, היסטוריה ופילולוגיה. המכון גם מציע תוכנית דו-שנתית בשפות של המזרח התיכון, תוכנית דו-שנתית ברכישת יוונית עתיקה כשפה חייה (כולל הבנה, דיבור, קריאה וכתיבה), תוכניות שנתיות וקורסים במגוון נושאים במדעי הרוח.

### כנסים

כל שנה, המכון מארגן קונגרס בינלאומי על נושא הקשור למדעי הרוח. לכנסים אלו מוזמנים מומחים של אספקטים שונים של הנושא, במטרה לפתח דיון בינתחומי פורה.

קונטקסט אורבני
--------------

שכונת מוסררה, שהייתה בעבר אזור של מתחים חברתיים ואתניים, חווה כרגע תחייה מסוימת: אמנים, אינטלקטואלים, עובדים ומתנדבים בינלאומיים עוברים לשכונה שהפכה לפלורלית ושקטה. מוסדות תרבות כמו בית הספר לאמנות "מוסררה", מוזיאון "על התפר" ופוליס תורמים לתדמית החדשה של השכונה. גם האקדמיה לאמנות בצלאל מתכננת לעבור לשכונה, במגרש הרוסים.

המכון קרוב למרכזים אחרים של מחקר מקראי, כמו בית הספר המקראי והארכאולוגי הצרפתי בירושלים והמכון התאולוגי השוודי (אנ').

קישורים חיצוניים
----------------

ויקישיתוף מדיה וקבצים בנושא **מכון פוליס** בוויקישיתוף
* 

* אתר האינטרנט הרשמי של מכון פוליס
* מכון פוליס, באתר "גיידסטאר ישראל"

הערות שוליים
------------

1. ↑  מכון פוליס, באתר "גיידסטאר ישראל"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007355546105171
* GND: 1136910530
* LCCN: nb2017006486
* VIAF: 391149066827665602767
* WorldCat: lccn-nb2017006486

 |
**ארי (אריאל) רוזנברג** (נולד ב-8 במאי 1964) הוא כדורסלן עבר ישראלי. גובהו 1.90 מטר, שיחק בעמדת הגארד.

ביוגרפיה
--------

נולד בקנדה, ובגיל 4 עלה לישראל עם משפחתו שחזרה משליחות בקנדה. החל לשחק במכבי חיפה מגיל 8. עלה לקבוצה הבוגרת בגיל 18, בעונת 1981/82. שיחק במכבי חיפה עד לשנת 1989, נחשב לאחד השחקנים המובילים בקבוצה, והוא ניצב במקום השני בטבלת קלעי הנקודות של המועדון בכל הזמנים, עם סך של 2749 נקודות. בשנת 1989 עבר לשחק עונה אחת ב א.ס רמת השרון, ועונה לאחר מכן חתם בהפועל גבת. בעונה זו רוזנברג קלע 42 נקודות במדי גבת נגד מכבי תל אביב, ובכך הגיע לשיא קריירה במספר נקודות למשחק. בשנת 1991 חזר לקדנציה נוספת בחיפה ושיחק בשורותיה שתי עונות. בעונה השנייה 1992/93, הוא מונה כמאמן שחקן במקומו של רוני ברשץ במחזור ה-20, אך בתום העונה ירדה חיפה ליגה. לאחר מכן הצטרף להפועל אילת בה שיחק עד לשנת 1997, ובמהלך העונה עבר להפועל תל אביב. בעונה זו הפועל תל אביב ירדה ליגה בתום העונה ורוזנברג פרש ממשחק. ב-16 עונות קלע 4289 נקודות בליגה ב-330 משחקים, ממוצע של 13.0 למשחק.

רוזנברג שיחק 72 משחקים במדי נבחרת ישראל וקלע 365 נקודות. היה חלק מסגל הנבחרת באליפות העולם בכדורסל 1986 שהתקיימה בספרד בה סיימה ישראל במקום השביעי, וקלע 15 נקודות בחמישה משחקים. בנוסף השתתף באליפות אירופה בכדורסל 1987 וקלע 10 נקודות בממוצע למשחק. 

רוזנברג היה ידוע כשחקן בעל יכולת קליעה מעולה מכל הטווחים, ויכולת גבוהה בחדירה לסל. בשנות ה-80 של המאה העשרים התקרב רוזנברג לדת והחל לשמור שבת. במהלך היותו שחקן פעיל למד לתואר במשפטים, וכיום הוא שותף במשרד עורכי הדין רוזאק. בשנת 2012 החל לשמש כיועץ המשפטי של קבוצת הכדורסל של מכבי חיפה.

כיום מתגורר רוזנברג במושב הדתי כפר הרא״ה שבעמק חפר עם חמשת ילדיו. בנו, נתאי רוזנברג, משחק בהפועל עמק חפר מהליגה הארצית.

קישורים חיצוניים
----------------

* פרופיל, באתר פיב"א
* קלעי כל הזמנים באתר מנהלת ליגת העל בכדורסל

הערות שוליים
------------

1. ↑  יגאל רז, אזרחים של כבוד, באתר מחלקה ראשונה, 9 באוגוסט 2010
2. ↑  קלעי כל הזמנים, באתר מנהלת ליגת העל בכדורסל
3. ↑  אור שקדי, [כששמעון אמסלם הוריד את הפועל תל אביב ליגה דף הבית], באתר וואלה, 23 באפריל 2014
4. ↑  שחר הרמלין, ארי רוזנברג - תותחן מאמין, באתר כדורסלע, אתר הכדורסל של ערן סלע
5. ↑  אבי אורנן, לימונד: בתקופה האחרונה אני מתחזק, אבל אין לי כוונה לפרוש מכדורסל, באתר nrg, ינואר 2009
6. ↑  מכבי חיפה תתרוממה?, באתר nrg, אוקטובר 2012

| **‏‏נבחרת ישראל‏ - אליפות העולם בכדורסל 1986 (מקום שביעי)** |
| --- |
| 1 לאסוף • 
2 דניאל • 
3 גורדון • 
4 ריכליס • 
5 רוזנברג • 
6 ברקוביץ' • 
7 ליפין • 
‏8‏ ‏שפע‏‏
 •‏
9 ג'מצ'י •
10 מרסר •
11 שטיינהאור •
12 יעקובי •
**מאמן:** שרף
 | ישראלישראל |

| **‏‏נבחרת ישראל‏ - אליפות אירופה בכדורסל 1987 (מקום אחד עשר)** |
| --- |
| 1 לאסוף • 
2 דניאל • 
3 גורדון • 
4 הנפלד • 
5 פליישר • 
6 רוזנברג • 
7 ליפין • 
‏8‏ ‏שפע‏‏
 •‏
9 ג'מצ'י •
10 מרסר •
11 שטיינהאור •
12 כהן •
**מאמן:** שרף
 | ישראלישראל |
**שלום (שולם) שוורץ** (8 במרץ 1951 - 16 באוקטובר 2014) היה כדורגלן ישראלי ששיחק בעמדת הקשר. שיחק בנבחרת ישראל.

ביוגרפיה
--------

שלום שוורץ נולד בחדרה כבן לעולים חדשים מרומניה. הוא התגורר בשכונת יוספטל הסמוכה למגרש הפועל חדרה. היה שחקן נבחרת הנוער של ישראל. הוא שיחק תחילה בהפועל חדרה ועלה איתה לליגה הלאומית, הליגה הראשונה דאז. בשנים 1978 - 1981 שיחק בהפועל חיפה, ולאחר מכן בבית"ר תל אביב. שוורץ שיחק בנבחרת ישראל במשחקי עמי אסיה בשנת 1974 שהתקיימו בטהראן, והשתתף במשחק הגמר בו הפסידה ישראל 1:0 לנבחרת אירן. כמו כן שיחק במשחקי מוקדמות אולימפיאדת מונטריאול 1976 ובמוקדמות מונדיאל 1982. בסך הכל שיחק 11 פעמים במדי נבחרת ישראל, בהם כבש שני שערים. שיחק 246 משחקים בהם כבש 36 שערים ובישל בישולים רבים.

לאחר פרישתו שימש זמן מה כמאמן קבוצת הנוער. לאחר מכן פנה לעסקים: מסעדנות ואולמי אירועים. ב-2003 התמודד בבחירות למועצת העיר חדרה כראש רשימה עצמאית, נבחר לתפקיד חבר מועצה והחזיק בתיק הספורט.

בחמש שנותיו האחרונות סבל ממחלת הסרטן ממנה נפטר.

שוורץ היה נשוי לרחל ואב לשלושה.

הנצחה
-----

קבוצת הפועל חדרה נקראת החל מנובמבר 2015 על שמו, ובסמל הקבוצה שולב הכיתוב "שולם שוורץ".

הקבוצה מפעילה גם את פרויקט "פרחי שלום שוורץ" שבו מתאמנים מדי שבוע ילדים בהדרכת מאמני מחלקת הנוער שלה.

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams
* פרופיל, באתר FootballDatabase.eu
* גמר גביע אסיה לנוער 1971, באתר כאן 11
* שמוליק כורזים, ניימאר מחדרה / על שלום שוורץ ז"ל, באתר ynet, 19 באוקטובר 2014

הערות שוליים
------------

1. ↑  שלום שוורץ הלך לעולמו, באתר ההתאחדות לכדורגל בישראל, 16 באוקטובר 2014
2. ↑  שלום שוורץ, שחקן נבחרת ישראל לשעבר, הלך לעולמו, באתר וואלה!‏, 16 באוקטובר 2014
גיל וינלס, 2017
**גיל וינלס** (נולד ב-17 ביולי 1966, כ"ט בתמוז, תשכ"ו), הוא יזם נדל"ן, בהכשרתו מהנדס בניין ושמאי מקרקעין ויועץ בטיחות, המוכר גם כמומחה הנדל"ן של ערוץ 2, מפרסם טורים מקצועיים וכתבות בערוצי תקשורת מרכזיים, ביניהם כלכליסט וגלובס ומוכר כמומחה מטעם בית המשפט בתחומי ההנדסה והשמאות.

קורות חייו
----------

וינלס נולד וגדל בעיר תל אביב לפנינה וצבי וינלס, ניצול שואה ומהנדס בניין מהוותיקים בארץ. הוא התחנך בבית ספר "הגימנסיה העברית הרצליה" ובשנת 84 התגייס לצה"ל כלוחם ושירת בחיל השריון. לאחר שחרורו מצה"ל, עבר וינלס להתגורר בעיר ניו יורק שבארצות הברית והשתלב במנהטן קולג' שם למד הנדסה אזרחית במגמת תכנון מגדלים. בשנת 1999 סיים לימודי שמאות מקרקעין.
בשנת 1995, הוסמך וינלס כמהנדס בניין ובשנת 2000 התמחה בניהול ופיקוח פרויקטים הנדסיים מטעם לשכת המהנדסים בישראל. בשנת 2001 השלים את הכשרתו כשמאי מקרקעין. בשנת 2004 הוסמך לשמש כמהנדס יועץ בטיחות.

וינלס מומחה רב תחומי בענף הנדל"ן, בתכנון מבנים מורכבים, מיסוי מקרקעין (היטל השבחה ומס שבח), תכנון, רישוי וניהול פרויקטים ובנוסף ייעוץ שמאי. בין היתר עבור: עיריית תל אביב-יפו, רמת גן ורעננה כבורר מומחה. 
בשנת 2006 מונה כמומחה מטעם בתי המשפט והוא מופיע ברשימת המומחים של בתי המשפט בתחום ההנדסה והשמאות.

מאז שנת 2012, כותב וינלס על תחומי מומחיותו בערוצי תקשורת מרכזיים וביניהם עיתון גלובס וכלכליסט ואף מייעץ כמומחה הנדל"ן לתוכניות טלוויזיה מגוונות, לרבות "תוכנית חיסכון" של ערוץ 2 ותוכנית "לילה כלכלי" של ערוץ 10.

בשנת 2015 הקים וינלס משרד בשם "חצור-וינלס" בשותפות עם רונן חצור. המשרד יוזם עסקאות נדל"ן בפרויקטים גדולים ומורכבים. 
מאז שנת 2016 מרצה וינלס במכללת מרכז הבנייה הישראלי בין היתר בייזום עסקאות נדל"ן ובטכניקות של חיזוק מבנים.

### חיים אישיים

גיל וינלס נשוי, אב לשני ילדים ומתגורר בתל אביב.

קישורים חיצוניים
----------------

* גיל וינלס, באתר חצור וינלס
* המספרים האמיתיים של מכרז המשתלה, באתר כלכליסט
* איך דוד אבנר הרוויח בטעות 317 שקל?, באתר כלכליסט
* אושרה התוכנית לבניית 3 מגדלים "מתפתלים" בכיכר המדינה, באתר כלכליסט
* שכונת המשתלה בת"א: אפריקה, גינדי וחני הורביץ יבנו 372 דירות, באתר דהמרקר
* עיריית ת"א מימנה מחקר כמענה לתביעות של בעלי נכסים לשימור, באתר כלכליסט
* מי עומד מאחורי הפרויקט לדיור בר–השגה בזכרון יעקב?, באתר כלכליסט

הערות שוליים
------------

1. ↑  היטל ההשבחה בפרויקט בית ליסין יופחת ב-53.5 מיליון שקל, באתר דהמרקר
2. ↑  העיריות יגבו היטל השבחה ויחסלו את כדאיות תמ"א 38, באתר כלכליסט
3. ↑  שיק או שוק, באתר nrg, באתר nrg
4. ↑  עיריית ת"א נגד מיזם הנדל"ן של שירותי בריאות הכללית, באתר MSN
5. ↑  רוזנבלום תשלם על מכירת הווילה היטל השבחה נמוך ב-70% מהדרישה המקורית, באתר גלובס
6. ↑  חוות דעת שמאי מכריע לעניין היטל השבחה, באתר משרד המשפטים
7. ↑  עדות מומחה בפס"ד ת"א 22373-03-12, באתר ליקויי בניה (ארכיון)
8. ↑  כשהתקנת שקע מעכבת מסירת דירה, באתר כלכליסט
9. ↑  דירה משלכם? חכו שנתיים, באתר מאקו
10. ↑  סודות הנדל"ן • 21.07.12, באתר ערוץ 10
11. ↑  חברת אביסרור בדרך למגדל יוקרה ברחוב הירקון, באתר כלכליסט

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גיל וינלס"**.
**ריצ'רד דיבנקורן** (באנגלית: **Richard Diebenkorn**‏; 22 באפריל 1922 – 30 במרץ 1993) היה צייר ואמן הדפס אמריקאי.

ביוגרפיה
--------

ריצ'רד דיבנקורן נולד בפורטלנד אורגון, ארצות הברית. משפחתו עברה לסן פרנסיסקו, קליפורניה בהיותו כבן שנתיים. הוא החל לצייר ולאייר מגיל צעיר. בשנת 1940 החל ללמוד באוניברסיטת סטנפורד וקיבל מחד חינוך קלאסי בעבודה עם צבעי שמן ומאידך הושפע רבות מאדוארד הופר. כמו כן נחשף לעבודות של אנרי מאטיס, פול סזאן ופבלו פיקאסו.

בסטנפורט דיבנקורן הכיר את אשתו – פיליס גילמן, והזוג נישא ב-1943. לזוג נולדו שני ילדים. בעקבות מלחמת העולם השנייה הוא נאלץ לעזוב את הלימודים ושירת כשנתיים בחיל הים. לאחר תום המלחמה החל לפתח סגנון אישי שהושפע מהזרם האקספרסיוניזם מופשט, ואף הפך לציר מרכזי של זרם זה בחוף המערבי. הוא המשיך בלימודי האמנות בסן פרנסיסקו ובניו מקסיקו. בסוף 1952 ערך את תערוכת הסולו הראשונה שלו בגלריית פול קנטור בלוס אנג'לס.

באמצע שנות החמישים דיבנקורן כתב "אני מרגיש שאולי יש לי יותר מידי כללים ויותר מידי אקספרסיוניזם מופשט מרחף מעל ראשי כך שיש צורך בשינוי". דיבנקורן עשה ההפך מרוב הציירים בני זמנו בארצות הברית ועבר מהמופשט לפיגורטיבי תוך שימוש בצבעים שמושפעים ממזג האוויר הים תיכוני של קליפורניה.

בשנת 1966 דיבנקורן ומשפחתו עברו לסנטה מוניקה, קליפורניה לשכונת אושן פארק ומתחיל לצייר סדרת עבודות המתפרסת לאורך עשרים שנה. הסדרה הזו משקפת את אקלימה המיוחד של דרום קליפורניה ונופה. בתקופה זו דיבנקורן יצר כ-500 עבודות נייר, רבות מהן רישומים, ו-145 עבודות צבע בסגנון אבסטרקט גאומטרי, בעלות טבלת צבעים פסטלית חיוורת על קנבסים ענקיים. בסדרה זו ניכרים השפעותיהם של אמנים אירופאיים כקזימיר מלביץ', מאטיס ופיט מונדריאן ואמנים אמריקאיים כווילם דה קונינג ומארק רותקו. הסדרה ידועה בשם "Ocean Park".

דיבנקורן הציג בתערוכות רבות במוקדים מרכזיים ומופיע באוספים רבים כגון גוגנהיים, וויטני ואוסף פיליפס. עבודותיו בעלות ערך כספי רב.

ראו גם
------

* אקספרסיוניזם מופשט
* אדוארד הופר
* אמנות שדות הצבע
* מופשט לירי
* אמנות פיגורטיבית של אזור המפרץ (אנ')

קישורים חיצוניים
----------------

* 

* אתר האינטרנט הרשמי של ריצ'רד דיבנקורן

* אתר האינטרנט הרשמי של ריצ'רד דיבנקורן
* ריצ'רד דיבנקורן, באתר אנציקלופדיה בריטניקה (באנגלית)

הערות שוליים
------------

1. ↑  רם אהרונוב, "יותר מדי אקספרסיוניזם מופשט מרחף מעל ראשי", **ערב רב**, 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007507795505171
* BIBSYS: 97022201
* BnF: cb122031521 (data)
* CiNii: DA0936056X
* GND: 118880179
* ISNI: 0000 0000 8182 831X
* LCCN: n80023105
* LNB: 000240537
* MusicBrainz: 64bb820b-14a9-4712-b09a-3dbb3e9cb5f6
* NLA: 35035657
* NTA: 070438951
* RERO: 02-A003179289
* RKD: 22582
* SELIBR: 366192
* SNAC: w6tt4rsg
* SUDOC: 070485321
* TePapa: 612
* Trove: 807930
* ULAN: 500025721
* VcBA: 495/134796
* VIAF: 114559186
* WorldCat: lccn-n80023105

 |
**ברנשים וחלומות** היה מחזמר ישראלי.

המחזמר עלה לבמות בשנת 1981 בבימויו של צדי צרפתי, בניהולו המוזיקלי של אלדד שרים, בעריכת אבי קורן ובהפקתם של דוד ברנמן ואבי סרוטניק.

המחזמר מבוסס על שירים מוכרים בתרגום לעברית מתוך מחזות הזמר קברט, סיפור הפרברים, משחקי הפיג'מה, ברנשים וחתיכות, אירמה לה דוס, צ'יריטי המתוקה, הלו, דולי!, גברתי הנאווה, ניו יורק ניו יורק, פורגי ובס ואוליבר!. את הגרסאות העבריות לשירים כתבו אבי קורן, דן אלמגור וחיים חפר.

כוכבי המופע היו אילי גורליצקי, חנה לסלאו, ששי קשת, ירדנה ארזי ושולה חן ולצדם להקה שכללה את עירית ענבי, רחלי חיים, ברק גליל, אלי מנטבר, ירון חדד ויואב שמר והרקדנים פול בלום, איריס בירנבאום, קרול אוזן, דליה מנטבר, שלמה ארליך, קרול תומאס, שולמית זלצמן, שירלי נובק וג'ורג' תומפסון בהדרכתה של גליה גת.

תחילה התבקשו המפיקים להעלות מופע בידור במיוחד עבור עובדי התעשייה האווירית, אך תוך כדי התגבשות המופע הוחלט להמשיך להציגו גם לאחר 10 ההופעות הקנויות מראש. הוא הוצג בהיכל התרבות בתל אביב במשך 52 שבועות ברציפות, בכך שבר שיא ישראלי.
בריאיון ליגאל רביד בערוץ הראשון סיפר צרפתי כי בכל ערב השתרכו תורים בקופות היכל התרבות.
בשל התפאורה המורכבת לא התאפשר למפיקים לצאת לסיבוב הופעות מחוץ לתל אביב. עם זאת, המופע צולם על ידי הטלוויזיה הישראלית באולפני הרצליה ושודר בערוץ הראשון.

בזכות המופע התגלו אביב גלעדי שהיה המפיק בפועל והפך לימים לאחד המפיקים הגדולים בישראל (בהפקה הכיר גלעדי את חנה לסלאו ונישא לה בהמשך) וגם מעצב התלבושות יובל כספין שהייתה זו עבודתו הראשונה.

המופע הורכב בעיקר משירים ולצדם קטעי קישור מעטים שהעביר אילי גורליצקי. בין השירים במופע: "קברט", "הלו דולי", "דידו", "אירמה לה דוס", "אהבת קיץ" ו"טוב להיות מאוהב" (שניהם מתוך: "גריז"), "הלילה טוב לרקוד", "תנו לי הלילה אישה", "יש לי חיים" (מתוך "שיער"), "לחגיגה אצעד הלילה", "מה צריך סך הכל בן אדם", "כסף מטמטם את העולם", "לו הייתי רוטשילד", "אצל הרננדו בחצר", "ביג ספנדר", "ווילקומן", "יום של אושר", "שמפניה הלילה נשתה", "ניו יורק, ניו יורק", "קסנדו", "מי מבקשת מיליונר", "איך יפיתי" ועוד.

"ברנשים וחלומות" זכה בפרס כינור דוד לשנת 1981 כמופע הבידור המצליח בישראל.

לאחר המופע חברו ברק גליל, עירית ענבי וירון חדד אל ורדה גורן בלהקת "קסם" שהוקמה ב-1982 ופעלה עד 1985.

קישורים חיצוניים
----------------

* ברנשים וחלומות, באתר כאן ארכיון
פירוש נוסף ערך זה עוסק במאכל. אם התכוונתם לסרט, ראו רטטוי (סרט).

קערת רטטוי ולצידה לחם
**רטטוי** (בצרפתית: **Ratatouille**; שם מלא: **Ratatouille niçoise**) הוא חתול מאכל מהמטבח הצרפתי האופייני לאזור הפרובאנס, המורכב מירקות מבושלים. השם "רטטוי" מקורו בפועל הצרפתי touiller, שפירושו "להקפיץ אוכל".

מוצא המנה באזור שסביב העיר ניס של ימינו, שם שימשה כתבשיל לאיכרים עניים, שהיו מכינים אותה בחודשי הקיץ מירקות העונה: קישואים, עגבניות, פלפלים ירוקים ואדומים, בצל ושום. במקור היו אלה המרכיבים הבלעדיים שנכללו במנה, אולם כיום נהוג להוסיף גם חציל לתערובת. הירקות מתובלים בעשבי תיבול שונים, ומוקפצים קלות בשמן זית.

ישנן שתי דרכים מקובלות להכנת רטטוי. באחת – הירקות השונים מבושלים בנפרד ומעורבבים יחד לקראת סיום הבישול. בשנייה – השום, הבצל, הקישוא, החציל והפלפלים מבושלים יחד למשך פרק זמן ארוך על אש נמוכה, ומעורבבים עם העגבניות כשהם רכים ומתחילים להזהיב. העיקר בשתי שיטות ההכנה הוא לוודא כי הירקות, ובמיוחד החציל, מבושלים במידה מספקת.

את המנה מגישים בדרך כלל כתוספת, אך לעיתים גם כמנה העיקרית בתוספת אורז או לחם.

במטבחים שונים ישנן גרסאות שונות לרטטוי הצרפתי, ולהן שמות אחרים, כגון הקפונטה מהמטבח האיטלקי, הגיבץ' מהמטבח הבלקני והפיסטו מהמטבח הספרדי.

ראו גם
------

* רטטוי (סרט)
* קפונאטה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **רטטוי** |
| ויקישיתוף תמונות ומדיה בוויקישיתוף: **רטטוי** |

* The "right" way to make Ratatouille - מאתר ה-BBC
**כרמל לוטן** (נולדה ב-3 במרץ 1994) היא שחקנית ישראלית. ידועה בשל תפקידה בתור דפי כרמון בסדרת הנוער "יומני החופש הגדול" של ערוץ דיסני (2013-2012), ובתור דניאלה בן גד בסדרת הנוער "נעלמים" של ניקלודיאון (2021-2016).

ביוגרפיה
--------

לוטן נולדה בשוהם, היא הבת הבכורה מבין חמישה אחים. משפחתה מתגוררת במושב שדה ורבורג.

למדה בבית ספר תיכון בשוהם במגמות תיאטרון וקולנוע, והשתתפה במספר חוגים וסדנאות תיאטרון, בהמשף עברה ללימודי משחק באקדמיה האמריקאית לאמנויות הדרמה בניו יורק.

קריירה
------

בשנת 2010 שיחקה בתפקיד אורח בסדרות "מעצר בית" בערוץ 2, ו"אחרי הצלצול" בערוץ דיסני, המבוססת על הסדרה האמריקאית "As the Bell Rings".

בשנת 2012 החלה לשחק את אחת הדמויות הראשיות של דפי כרמון בסדרת הנוער "יומני החופש הגדול" בערוץ דיסני למנויי yes ובשנת 2013 שבה לשחק בעונתה השנייה.

ב-2016 החלה לשחק בסדרת המתח לנוער "נעלמים" בניקלודיאון, בתור דניאלה בן גד, במשך שלוש עונות עד לסיומה ב-2021. 

בשנת 2019 שיחקה בתפקיד אורח כמוקדנית בחנות פרחים בעונתה השלישית של הקומדיה "לה פמיליה" בערוץ רשת 13.

קישורים חיצוניים
----------------

* כרמל לוטן, ברשת החברתית אינסטגרם
* כרמל לוטן, במסד הנתונים הקולנועיים IMDb (באנגלית)
* כרמל לוטן, באתר "אידיבי", מאגר הידע העברי לקולנוע ישראלי ועולמי
* ריאיון עם כרמל לוטן, באתר ראש אחד
* ריאיון עם כרמל לוטן, באתר הוט
* ריאיון עם כרמל לוטן, ערוץ ניקולדיאון